آئین پاکستان

آئین پاکستان کو پاکستان کا دستور اور اسلامی جمہوریہ پاکستان کا آئین مجریہ 1973ء بھی کہتے ہیں۔

مارشل لاء کے اٹھنے کے بعد نئی حکومت کے لیے سب سے زیادہ اہم کاموں میں سے ایک نئے آئین کا مسودہ تیار کرنا تھا۔

1971ء میں مشرقی پاکستان کی علیحدگی کے بعد 1972ء کو 1970ء کے انتخابات کی بنیاد پر اسمبلی بنائی گئی۔ ایک کمیٹی مختلف سیاسی جماعتوں کے کراس سیکشن سے قائم کی گئی۔ اس کمیٹی کا مقصد ملک میں ایک نیا آئین بنانا تھا جس پر تمام سیاسی پارٹیاں متفق ہوں۔ کمیٹی کے اندر ایک اختلاف یہ تھا کہ آیا کہ ملک میں پارلیمانی اقتدار کا نظام ہونا چاہیے یا صدارتی نظام۔ اس کے علاوہ صوبائی خود مختاری کے معاملے پر مختلف خیالات تھے۔ آٹھ ماہ آئینی کمیٹی نے اپنی رپورٹ تیار کرنے میں صرف کیے، بالآخر 10 اپریل 1973ء کو اس نے آئین کے متعلق اپنی رپورٹ پیش کی۔ وفاقی اسمبلی میں اکثریت یعنی 135 مثبت ووٹوں کے ساتھ اسے منظور کر لیا گیا اور 14 اگست 1973ء کو یہ آئین پاکستان میں نافذ کر دیا گیا۔

اہم خصوصیات 
 پاکستان میں پارلیمانی نظام حکومت ہو گا وزیر اعظم حکومت کا سربراہ ہوگا اور اسے اکثریتی جماعت منتخب کرے گی۔
 اسلام پاکستان کا سرکاری مذہب ہے اور صدر اور وزیر اعظم کا مسلمان ہونا ضروری ہے۔
 پاکستان کا نام اسلامی جمہوریہ پاکستان ہے۔
 آئین میں ترمیم کے لیے ایوان زیریں میں دو تہائی اور ایوان بالا میں بھاری اکثریت ہونا ضروری ہے۔
 اردو پاکستان کی قومی زبان ہے۔
 عوام کو مواقع دیے جائیں گے کہ وہ اپنی زندگیاں قرآن وسنت کے مطابق بسر کریں۔
 عدلیہ آزاد ہوگی۔ عدلیہ کی آزادی کی ضمانت دی جاتی ہے۔
 قرآن مجید کی اغلاط سے پاک طباعت کے لیے خصوصی انتظامات کیے جائیں گے۔
 عصمت فروشی، جوا، سود اور فحش لٹریچر پر پابندی عائد کی جائے گی۔
 عربی زبان کو فروغ دیا جائے گا طلبہ وطالبات کے آٹھویں جماعت تک عربی کی تعلیم لازمی قرار دی گئی۔
 آئین کی رو سے مسلمان سے مراد وہ شخص ہے جو اللہ کو ایک مانے، آسمانی کتابوں پر ایمان لائے، فرشتوں، یوم آخرت اور انبیائے کرام پر ایمان رکھے اور حضوراکرم  کو اللہ کا آخری نبی تسلیم کرے۔ جو شخص ختم نبوت  کا منکر ہوگا وہ دائرہ اسلام سے خارج تصور کیا جائے گا۔

بیرونی روابط 
 قومی اسمبلی پاکستان؛ [http*//www.scribd.com/doc/16810770/Constitution-of-Pakistan-1973-in-Urdu-ver اسلامی جمہوریۂ پاکستان کا دستور]
 پاکستان کے دستور کا ایک [http*//www.scribd.com/doc/4836055/The-Constitution-Of-Pakistan-1973-Part-01 اردو ترجمہ]

حوالہ جات 

آئین پاکستان
1973ء کی دستاویزیں
1973ء کے کام
تاریخ پاکستان
تحریک پاکستان
حکومت ذوالفقار علی بھٹو
ذوالفقار علی بھٹو کی یادگاریں
سیاسی منشورات
قانون
قانون بلحاظ ملک
قانون میں 1973ء
ویکی ڈیٹا سے مطابقت رکھنے والی مختصر تفصیل